Meganophthalmus

Meganophthalmus  er en slekt av billene i delgruppen (underfamilien) skyggeløpere (Trechinae) i familiegruppen løpebiller.

Utseende 
Middelsstore (ca. 6 millimeter), slanke, blanke, brunrøde, blinde løpebiller. De mangler fasettøyne. Hodet er rundet, kjevene litt kortere enn resten av hodet. Antennene er lange, nesten så lange som kroppen. Pronotum er hjerteformet, litt lengre enn bredt, med en skarp midtfure. Dekkvingene er ovale med fine punktrader. Beina er slanke og nokså lange. Ulikt mange andre hulelevende arter har de ikke påfallende lange, utstående børstehår.

Levevis 
Artene lever i huler, der de trolig ernærer seg av andre smådyr.

Utbredelse 
Artene lever i huler i Kaukasus (Russland, Abkhasia).

Systematisk inndeling 
Systematikken følger Carabidae of the World. 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie skyggeløpere Trechinae Bonelli, 1810
 stammen Trechini Bonelli, 1810 
 delgruppe Trechina Bonelli, 1810
 Slekten Meganopthalmus Kurnakov, 1959 
 Meganophthalmus irinae Belousov & Zamotajlov, 1999
 Meganophthalmus kravetzi Komarov, 1993
 Meganophthalmus kutaissianus (Zaitzev, 1941)
 Meganophthalmus medvedevi Belousov & Koval, 2009
 Meganophthalmus mirabilis Kurnakov, 1959

Referanser

Eksterne lenker 
 Bilde av Meganophthalmus medvedevi
 

Skyggeløpere
Biller formelt beskrevet i 1959
Russlands insekter
Georgias insekter